b'\n_START_ARTICLE_\nRefleksinis radijo imtuvas\n_START_PARAGRAPH_\nRefleksinis radijo imtuvas \xe2\x80\x93 imtuvas, kuriame tas pats stiprintuvas panaudojamas tiek radijo da\xc5\xbeniui (iki detekcijos), tiek ir garso da\xc5\xbeniui (po detekcijos) sustiprinti. Pirm\xc4\x85kart sustiprintas signalas detektuojamas ir v\xc4\x97l paduodamas \xc4\xaf to paties stiprintuvo \xc4\xaf\xc4\x97jim\xc4\x85. Stiprintuvas sustiprina dabar jau garso da\xc5\xbenio signal\xc4\x85 antr\xc4\x85 kart\xc4\x85._NEWLINE_Stiprintuvo i\xc5\xa1\xc4\x97jime paprastai statomas radijo da\xc5\xbenio transformatorius, nuo kurio antrin\xc4\x97s apvijos nuimamas sustiprintas radijo da\xc5\xbenio signalas. \xc5\xa0is transformatorius (pateikiamame pavyzdyje \xe2\x80\x93 taip pat ir magnetin\xc4\x97s antenos apvija L2) garso da\xc5\xbenio stiprinimui daug \xc4\xaftakos neturi._NEWLINE_Refleksinis radijo imtuvas turi ma\xc5\xbeiau detali\xc5\xb3 ir vartoja ma\xc5\xbeiau galingumo, nei kiti pana\xc5\xa1aus jautrumo ir garsumo imtuv\xc5\xb3 tipai (pavyzd\xc5\xbeio schema vartoja ma\xc5\xbeiau nei 1 mA). Ta\xc4\x8diau tokia schema yra nelabai stabili ir j\xc4\x85 reikia rankiniu b\xc5\xabdu derinti, parenkant optimalias kai kuri\xc5\xb3 rezistori\xc5\xb3 (pavyzdyje \xe2\x80\x93 R1) reik\xc5\xa1m\xc4\x97s.'